HR
3.5.2023.
Službeni list Europske unije
C 156/49
Karta razgraničenog zemljopisnog područja (osjenčano područje):
Razlozi Regija Walgau dodaje se jer graniči s razgraničenim područjem kako je prethodno opisano i podliježe istim geološkim, biološkim i kulturnim uvjetima koji ispunjavaju kriterije iz specifikacije.
Ostatak teksta skraćuje se na informacije potrebne za zemljopisno područje.
Ispravlja se tipografska pogreška „Laiblachtal”.
Ispravan naziv regije je „Leiblachtal”.
Osim toga, karta „Tirol/Vorarlberg” u specifikaciji proizvoda zamjenjuje se novom kartom razgraničenog zemljopisnog područja.
Nova je karta jasnija i detaljnije prikazuje područje dodanim sjenčanjem.
4.
Metoda proizvodnje
Izvorni tekst iz točke 5.e (Metoda proizvodnje) u specifikaciji proizvoda sastavlja se preciznije i dijeli na točke 4.5.1.
(Sirovina – mlijeko), 4.5.2.
(Proizvodnja) i 4.5.3.
(Stručnost – znanje o proizvodnji).
Metoda prerade također se preciznije opisuje.
Detaljnije se opisuje i tradicionalna metoda proizvodnje u točki 4.5.3.
(Stručnost – znanje o proizvodnji).
Točka 5.e specifikacije proizvoda glasi: „‚Vorarlberger Bergkäse’ tipičan je tradicionalni proizvod.
Ključna komponenta postupka proizvodnje usklađenost je sa strogim kriterijima proizvodnje mlijeka (smjernice o kvaliteti za proizvođače mlijeka).
Konkretno: — mlijeko smiju isporučivati isključivo gospodarstva s posve ekstenzivnim upravljanjem pašnjacima na kojima se ne proizvodi silaža i životinje se ne hrane silažom ili se isključivo mlijeko s takvih gospodarstava smije upotrebljavati za proizvodnju sira ‚Vorarlberger Bergkäse’. — Mlijeko se barem jednom dnevno isporučuje mljekari gdje se izravno prerađuje (ne prevozi se dalje iz jedne mljekare u drugu).
Stvarna proizvodnja: — Isporučeno sirovo mlijeko (nije toplinsko obrađeno, pasterizirano niti sterilizirano centrifugom) djelomično je obrano (na sadržaj masti od otprilike 3,3 %). — Siri se telećim sirilom te sirutkom i kulturom mliječne kiseline s istog poljoprivrednog gospodarstva (za što je ključno iskustvo sirara u ocjeni i uzgoju te kulture).
‚Vorarlberger Bergkäse’ uvelike se razlikuje od drugih sličnih proizvoda zbog upotrebe kultura sirutke.